laion/Wikipedia-Exotic huggingface dataset:
סטפן ססנון

סטפן ססנון (בצרפתית: Stéphane Sessègnon; נולד ב-1 ביוני 1984) הוא כדורגלן עבר בניני ששיחק בעמדת הקשר. ססנון התחיל את הקריירה שלו בראקי דה ל'אטלנטיק מליגת העל הבנינית. אחרי עונה אחת בקבוצה הבוגרת, ססנון חתם בקרטיי הצרפתית. את הופעת הבכורה שלו במועדון ערך במשחק הפתיחה של העונה נגד סטאד ריימס בו הפסידה קרטיי 2-1. ב-14 בינואר 2005 הבקיע את שער הבכורה שלו במועדון בניצחון 0-3 נגד גואונון. ב-19 במאי 2006 חתם בלה מאן ל-3 שנים מליגת העל. הוא ערך את הופעת הבכורה שלו בתיקו 2-2 נגד טרואה. ב-4 בנובמבר 2006 ספג כרטיס אדום במהלך המשחק נגד אוסר. שבועיים לאחר מכן, הבקיע את שער הבכורה שלו בלה מאן בתיקו 1-1 נגד סטאד רן. בקיץ 2008 ססנון חתם בפריז סן-ז'רמן. ב-16 באוגוסט 2008 ערך את הופעת הבכורה שלו בקבוצה בניצחון 0-1 נגד בורדו. משחק לאחר מכן הבקיע את שער הבכורה שלו בקבוצה בתיקו 1-1 נגד סושו. בחודש דצמבר נבחר לשחקן החודש בליגה. בקיץ 2009 ססנון עורר עניין בקרב קבוצות בפרמייר ליג, אך בסופו של דבר האריך את חוזהו בפריז. בעונת 2010/2011 ססנון התקשה לקבל דקות משחק, ובינואר 2011 עזב את המועדון. ב-29 בינואר 2011 ססנון חתם בסנדרלנד ל-3 וחצי שנים תמורת 6 מיליון פאונד. ב-1 בפברואר ערך את הופעת הבכורה שלו בסנדרלנד במשחק הליגה נגד צ'לסי. ב-8 בפברואר 2012 הבקיע את שער הניצחון בדקה ה-113 במשחק נגד ארסנל במסגרת הסיבוב הרביעי של גביע ה-FA. ב-4 במרץ 2012 הורחק במשחק הליגה נגד ניוקאסל יונייטד לאחר ששלח מרפק לעברו של צ'ייק טיוטה. בסיום עונת 2011/2012 ססנון נבחר לשחק העונה של סנדרלנד. ב-30 באוגוסט 2012 ססנון חתם על חוזה חדש במועדון עד 2015. ב-2 בספטמבר 2013 ססנון חתם בוסט ברומיץ' אלביון תמורת 6 מיליון פאונד, ובכך הפך לשחקן היקר בתולדות המועדון. ב-21 בספטמבר הבקיע את שער הבכורה שלו במועדון בניצחון 0-3 נגד סנדרלנד, קבוצתו הקודמת. ב-15 במרץ 2014 הבקיע בניצחון 1-2 נגד סוונסי סיטי שהיה הניצחון הראשון שרשם פפה מל, מאמנו החדש. ב-26 בספטמבר 2016 ססנון חזר לצרפת כאשר חתם במונפלייה לשנתיים. בקיץ 2022 הצטרף לגוקמנקוי. ב-1 בספטמבר 2022 ססנון חתם בסירנס מליגת העל המלטזית. ססנון ערך את הופעת הבכורה שלו בנבחרת בנין ב-6 ביוני 2004 בהפסד 1-2 לקמרון במסגרת מוקדמות מונדיאל 2006. ססנון השתתף עם הנבחרת בגביע אפריקה לאומות בשנים 2008 ו-2010. אישיים נבחרת העונה בליגה 1: 2008/2009 שחקן העונה של סנדרלנד: 2012 מדיה וקבצים בנושא סטפן ססנון בוויקישיתוף סטפן ססנון, באתר Transfermarkt סטפן ססנון, באתר Soccerway סטפן ססנון, באתר BDFutbol סטפן ססנון, באתר WorldFootball.net סטפן ססנון, באתר National Football Teams סטפן ססנון, באתר FootballDatabase.eu סטפן ססנון, באתר ESPN
אבובקאר קייטה

אַבּוּבָּקָאר קֶיְטָה (בצרפתית: Aboubakar Keita; נולד ב-5 בנובמבר 1997 בחוף השנהב) הוא כדורגלן מחוף השנהב המשחק בעמדת הקשר בשרלרואה מליגת העל הבלגית. קייטה נולד בחוף השנהב. הוא גדל במחלקת הנוער של ATM אבובו, ובשנת 2015 עבר למחלקת הנוער של פ.צ. קופנהגן מליגת העל הדנית. ב-13 במרץ 2016 ערך קייטה את הופעת הבכורה שלו במועדון, כשנכנס כמחליף בדקה ה-83 בניצחון 2–6 על אולבורג בולדספילקלאב במסגרת המחזור ה-21 בליגה. הוא ערך שתי הופעות ליגה בלבד בעונת 2015/2016, והוסיף הופעה בגביע הדני. פ.צ. קופנהגן זכתה בתום העונה בדאבל. ב-7 בדצמבר 2016 ערך קייטה את הופעת הבכורה שלו בשלב הבתים של ליגת האלופות, כשנכנס כמחליף בדקה ה-88 בניצחון 0–2 על קלאב ברוז' במסגרת המחזור השישי לעונת 2016/2017. פ.צ. קופנהגן לא העפילה לשלב שמינית הגמר, מאחר שסיימה שלישית, אחרי לסטר סיטי ופורטו. ביולי 2019 חתם בלוון מליגת העל הבלגית. ביולי 2021 חתם בשרלרואה. ב-19 ביולי 2022 הושאל לסקציה נס ציונה. בינואר 2023 חזר לשרלרואה. פ.צ. קופנהגן אליפות דנמרק (1): 2015/2016 הגביע הדני (1): 2015/2016 מדיה וקבצים בנושא אבובקאר קייטה בוויקישיתוף אבובקאר קייטה, באתר Transfermarkt אבובקאר קייטה, באתר Soccerway אבובקאר קייטה, באתר FootballDatabase.eu Keita rykket op i Alka Superligatruppen באתר הרשמי של פ.צ. קופנהגן, 11 בינואר 2016 (בדנית) רענן ברנובסקי‏, סקציה נס ציונה החתימה את אבובקאר קייטה ובוחנת את סטפן אקה, באתר וואלה, 19 ביולי 2022 חלון ההעברות של ינואר לקראת סגירה: כל השינויים בליגת העל, באתר וואלה, 1 בפברואר 2023
מיכה בן-עמי (רבינוביץ)

מיכה בן-עמי (רבינוביץ) (1895‏-1974) היה רופא ישראלי, מנהל מכון הרנטגן בבית החולים הדסה בירושלים (1925–1930) והרנטגנולוג השני של תל אביב. בן-עמי נולד באודיסה, אוקראינה, ברוסיה למרדכי בן-עמי ממשפחת ר' נחמן מברסלב ולאמו חיה לבית יפה, שהייתה אחותו של הד"ר הלל יפה. אח לירמיהו, לתמר ולשרה בן-עמי סולודר, אשר הייתה רופאה ביסוד המעלה, אשתו של המשורר אברהם סולודר. אחרי פרעות 1905 היגרה משפחתו לשווייץ, בן עמי סיים תיכון בז'נבה והתקבל שם לבית ספר לרפואה. סיים את לימודיו ב-1920. התמחה ברנטגנולוגיה. בשנת 1925 עלה בן-עמי לארץ ישראל. עד שנת 1930 ניהל את מכון הרנטגן של בית החולים הדסה בירושלים. בשנת 1930 הקים בן-עמי את מכון הרנטגן השני בתל אביב, ברחוב בלפור מול בית החולים הדסה, בבית בן קומה. אשתו, חנה, הייתה אסיסטנטית ומנהלת החשבונות. מכון הרנטגן הראשון בתל אביב הוקם על ידי ד"ר ישעיהו אליהו. בן-עמי היה בין המייסדים של האיגוד הרנטגנולוגי בישראל. בשנת 1934 נשא בן-עמי את חנה לבית שטרן. בהמשך נולדו הבנות אימרה והילה. בשנת 1969 חיבר בן-עמי ביחד עם ד"ר אשר גולדשטיין מלון רנטגנולוגי עברי, שיצא לאור בהוצאת ניב. בן-עמי נפטר ב-1974. "מונחים לרפואה ולרוקחות" - קובץ אקדמי-דתי - הוצאת "יבנה" (1949) (ביחד עם ד"ר אשר גולדשטיין והרוקח הילמן) רדיולוגיה נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, זכרון יעקב, מהדורה שנייה, מרץ 2012, עמוד 124. "קורות", 1987, עמוד 635. העבר חוברת ט', חרות, 14 בספטמבר 1962 הלווית אלמנת בן עמי ז"ל, הארץ, 17 בפברואר 1941 דוד תדהר (עורך), "מיכה בן-עמי", באנציקלופדיה לחלוצי הישוב ובוניו, כרך ג (1949), עמ' 1489 בהדסה, דואר היום, 7 בינואר 1926 תל אביב: זכרונות 1919 - 1939 / דניאל מטלון, פרויקט בן יהודה
Dance Again... The Hits

Dance Again... the Hits (בעברית, לרקוד שוב... הלהיטים) הוא אלבום הלהיטים הראשון של זמרת הפופ האמריקאית ג'ניפר לופז. מתוך האלבום סינגל יחידי בשם "Dance Again" ששמו כשם האלבום. השיר זכה להצלחה עולמית, ובמהרה הפך ללהיט כאשר כבש את פסגות המצעדים שביוון, פולין, דרום קוריאה, ומצעד שירי הדאנס קלאב של בילבורד. האלבום יצא ב-20 ביולי 2012, הוא הכיל את להיטיה הגדולים של לופז ובנוסף סינגל חדש ומצליח ("Dance Again"). האלבום נחל הצלחה נאה במצעדים יחסית לאלבום להיטים והסתפק במקומות מכובדים של מקום 3 במצעד האיטלקי, 20 במצעד הבילבורד 200, 3 במצעד האלבומים הקנדי, ובעוד מצעדים רבים. לשיר "Dance Again", שיצא כסינגל יחידי, יצא ווידאו קליפ מצליח שביומו הראשון גרף למעלה מ-3.7 מיליון צפיות. כיום, לשיר ישנם 550 מיליון צפיות, דבר אשר הופך אותו לשיר השישי הנצפה ביותר של לופז. ב-2 באפריל 2012 יצא הסינגל היחידי מהאלבום "Dance Again" ששמו קרוי על שם האלבום. "Dance Again" הוא הסינגל השישי המצליח ביותר של לופז מבחינת צפיות, ואף הוא בין הסינגלים הכי מושמעים ומוכרים של לופז. השיר זכה להצלחה נאה בעולם, וזכה בפרסים רבים כאשר הבולטים ביותר מביניהם הם, "השיר הטוב ביותר" של MTV אוסטרליה, וכדומה. עם יציאתו נכנס האלבום אל המקום ה-3 במצעד האיטלקי, וה-3 במצעד הקנדי. מידע על האלבום Dance Again... The Hits באתר MusicBrainz מידע על האלבום Dance Again... The Hits באתר AllMusic "Billboard biz". Billboard (באנגלית). נבדק ב-2018-02-09. DJ mp3, dj licencja, djpromo, legalna muzyka na wesele- SZKOLENIA, KURSY DJ •WEJDŹ• Kurs na DJ - zapisz się. Najlepsze kursy dla DJ-ów, www.djpromotion.com.pl (באנגלית) (ארכיון) :: 가온차트와 함께하세요 ::, ‏2012-02-25 "Jennifer Lopez Chart History". Billboard. נבדק ב-2018-02-09. YouTube Stats of Jennifer Lopez - Dance Again ft. Pitbull, kworb.net JenniferLopezVEVO (2012-04-05), Jennifer Lopez - Dance Again ft. Pitbull, נבדק ב-2018-02-09 Jennifer Lopez YouTube Statistics and History, kworb.net "Latest Shows, Music, Celebrity, & Entertainment News" (באנגלית). נבדק ב-2018-02-09. Dance Again...the Hits, 2012-07-20, נבדק ב-2017-10-20 bol.com | Dance Again... The Hits, Jennifer Lopez | Muziek, www.bol.com (ב־) Dance Again...The Hits, 2012-07-23, נבדק ב-2017-10-20 Dance Again...The Hits, 2012-07-23, נבדק ב-2017-10-20 Dance Again…The Hits, 2012-07-24, נבדק ב-2017-10-20 Dance Again...The Hits, 2012-07-24, נבדק ב-2017-10-20 JB Hi-Fi | Dance Again....The Hits (Deluxe Edition) LOPEZ, JENNIFER, ‏2015-05-27 ダンス・アゲイン・・・ザ・ベスト・ヒッツ, נבדק ב-2017-10-20 Dance Again....The Hits, www.jbhifi.com.au (באנגלית)
מובי דיק (סדרת טלוויזיה)

מובי דיק (בצרפתית: Moby Dick et le Secret de Mu) היא סדרת אנימציה צרפתית לילדים המבוססת באופן רופף מאוד על הרומן הנודע "מובי דיק" מאת הרמן מלוויל. בסדרה רומי וחבריו יוצאים למסע בעקבות אבנים מיוחדות שיוכלו להעיר מחדש את העיר האבודה של מו בעזרת הלוויתן המפורסם מובי דיק. בישראל הסדרה שודרה בערוץ לוגי. רומי (איטן גרינברג) - ילד בן 14 אשר מגן על מובי דיק. סאטיה (מאי יעקובסון) - ילדה בת 16 אשר מגנה עם רומי על מובי דיק. זו (גיורא קנת) - תוכי שחצן אשר אוהב לשרוק. קאמאל (דב רייזר) - מכשף זקן ומורהו הרוחני של רומי. אחאב (יורם יוספסברג) - רב חובל מרושע אשר מנסה ללכוד ללא הצלחה את מובי דיק. סטאב (מיכה אוזין סליאן) - מלח שמן ומזוקן ועוזרו של אחאב. פלאסק (דור צויגנבום) - מלח רזה ומשופם ועוזרו של אחאב. מובי דיק - הלוויתן הלבן המפורסם אשר רומי וחבריו מגינים עליו מפני אחאב. בסדרה לא מופיע המספר, ולא מופיעים המלחים האחרים של אחאב. כמו כן, בסדרה זו הגיבורים הם ילדים. בנוסף בספר מובי דיק מתואר כמסוכן בעוד בסדרה הוא טוב לב. "מובי דיק", במסד הנתונים הקולנועיים IMDb (באנגלית) "מובי דיק", במסד הנתונים הקולנועיים KinoPoisk (ברוסית) מובי דיק, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
טופו (סדרה מצוירת)

טופו (באנגלית: Tupu) היא סדרת אנימציה צרפתית לילדים, הכוללת עונה אחת בעלת 26 פרקים באורך 24 דקות. בישראל הסדרה שודרה בדיבוב עברי בערוץ לוגי. הסדרה מתמקדת בילדת פרא שובבה אשר גרה יחד עם סנאי מחמד בשם מאנצ'מא בגן החיות של סנטרל פארק בניו יורק. טופו מבלה זמן רב עם נורטון, בנו של ראש העיר, ונוהגת לבלות זמן רב עם החיות בגן החיות. נורטון, אשר בא ממשפחה עשירה, חי יחד עם אביו ויש לו נהג פרטי המסיע אותו בלימוזינה למקומות שונים ברחבי העיר, ובמיוחד לסנטרל פארק. שומר בסנטרל פארק בשם מר שופס מנסה כל העת לתפוס את טופו על מנת להוכיח שישנה ילדת פרא המסתובבת בין החיות בגן החיות. עם זאת, הוא לא מצליח לתפוס אותה ויתר העובדים בגן החיות נוטים שלא להאמין לו. טופו (נעמה אוזן) - ילדת פרא שובבה אשר גרה בפארק ניו יורק, יודעת לחקות קולות של חיות. נורטון (דור סרוגו) - בנו של ראש העיר, חברה הטוב של טופו. מר שופס (רוברט הניג) - מנהל הפארק, רוצה לתפוס את טופו. מאנצ'מא - סנאי המחמד של טופו. אמא של שופס (אורלי קטן) - אימו הקשישה של שופס אשר נוהגת להטיל עליו את כל מטלות הבית. קשקשים - כלב המחמד של שופס. ראש העיר (יורם יוספסברג) - ראש העירייה הטוב ואביו של נורטון. מלקולם (עפרון אטקין) - העוזר של ראש העיר. גברת דיבוט (אורלי קטן) - נהגת המונית של נורטון. ברוק (שמחה ברבירו) - הבוס הרשע של הבריונים בבית ספר של נורטון. אדי (עפרון אטקין) - אחד מהבריונים בבית ספר של נורטון. אתר האינטרנט הרשמי של טופו "טופו", במסד הנתונים הקולנועיים IMDb (באנגלית) טופו, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אטוביקוק

אטוביקוק (באנגלית: Etobicoke, השם נהגה כ-אֶטוֹבִּיקוֹ - ק' שקטה) הוא מחוז מנהלי בתוך החלק המערבי של העיר טורונטו, אונטריו, קנדה שבעבר הוא היה ישות מוניציפלית עצמאית. האזור יושב לראשונה על ידי אירופאים בשנות ה-90 של המאה ה-18 והפך לעיר במאה ה-20. מספר כפרים הוקמו באזור בו שוכנת כעת אטוביקוק, וסופחו אל העיר אטוביקוק במהלך התקופה של המטרופולין של טורונטו. העיר אטוביקוק עצמה סופחה ב-1998 לטורונטו ביחד עם עיריות אחרות. מחוז אטוביקוק גובל בדרום באגם אונטריו, ממזרח בנהר ההומבר, במערב על ידי נחל אטוביקוק והעיר מיסיסוגה ונמל התעופה הבינלאומי טורונטו-פירסון (חלק קטן ממנו משתרע בתוך אטוביקוק), ובצפון שדרות סטילס. אוכלוסיית אטוביקוק (347,948 ב-2011) היא מאוד מגוונת וחיים בה אנשים מכל רחבי העולם. ביניהם יש דרום אסייתים, מזרח אסייתים, מזרח-תיכונים, קריביים, אפריקאים ואירופאים. אטוביקוק הוא בעיקרו פרוור בפיתוח וצפיפות האוכלוסייה בו נמוכה יותר מאשר במרכז טורונטו. באטוביקוק עוברים מספר כבישים ראשיים הכולל את דרך המלכה אליזבת, אוטוסטרדת גרדינר והכבישים המהירים 401, 409 ו-427. אטוביקוק מחובר לשאר טורונטו באמצעות ארבע תחנות רכבת תחתית. קבוצות שונות של האומות הראשונות חיו בחבל ארץ זה בזמנים שונים. במהלך המאה ה-17 הם נדחקו החוצה על ידי האירוקוי שהיו קונפדרציה של עמים שהתבססו בצד הדרומי של אגם אונטריו. בהמשך המאה ה-17, קואליציה של אומות ראשונות, שכללה את האודווה (Odawa), אוביג'וואי (Ojibway), ופוטאוואטומי (Potawatomi), שכונתה שלוש השריפות, דחפה את האירוקוי מהאזור. אנשים שהיו שייכים לאומת המיסיסוגה התיישבו באטוביקוק ב-1695 ועסקו בדיג, גידול יבולים בקיץ, וציד בחורף. השם "אטוביקוק" נגזר מהמילה בשפת המיסיסוגה  וואדופיאנג (wadoopikaang), כלומר "המקום שבו צמחי אלמון גדלים". השם אומץ באופן רשמי בשנת 1795 לאור הנחיה של המשנה למושל ג'ון גרייבס סימקו. ב-1793-95, החלו להגיע מהגרים מבריטניה לאזור ובמפקד האוכלוסין של 1805 נפקדו 84 תושבים ביישוב. ב-1 בינואר 1850 הוכרזה אטוביקוק כעיירה והאוכלוסייה בה מנתה 2904 נפש. בשנת 1954, אטוביקוק הפך לחלק מאזור הממשל האזורי, עיריית מטרופולין טורונטו. בשנת 1967, אטוביקוק התמזגה עם שלוש עיריות קטנות ששכנו ליד האגם כדי ליצור את הרובע של אטוביקוק. הרובע היה הפך לעיר בשנת 1984. ב-1998, שש רשויות מקומיות (שכללו את אטוביקוק) מוזגו ויצרו את העיר טורונטו במתכונתה הנוכחית. בשנת 2011, על פי הסקר הלאומי של משקי הבית, אוכלוסיית אטוביקוק כללה 58.7% לבנים, 13.6% דרום אסייתים, 10.5% שחורים, 3.0% מאמריקה הלטינית, 3.0% פיליפינים, 2.2% סינים, 1.4% קוריאנים, 1.3% דרום-מזרח אסייתים, 1.3% מערב אסייתים, 1.2% ערבים, ו-3.8%, אחרים. 46.9% מהאוכלוסייה הם מהגרים ו-37.2% מתושבי צפון אטוביקוק הם במקורם מדרום אסיה, האחוז הגבוה ביותר בטורונטו. מדיה וקבצים בנושא אטוביקוק בוויקישיתוף אטוביקוק, באתר אנציקלופדיה בריטניקה (באנגלית) Mississaugas of the New Credit First Nation and Praxis Research Associates. Nichols, John D; Nyholm, Earl (1995). A Concise Dictionary of Minnesota Ojibwe. Minneapolis: University of Minnesota Press. ISBN 978-0-8166-2427-0. OCLC 31242698. Willoughby, Paul. "A Brief History of Etobicoke". אורכב מ-המקור ב-2012-03-24. נבדק ב-2012-03-15. "Etobicoke Records". City of Toronto. Roda McInnis. "The Toronto Amalgamation: Looking Back, Moving Ahead". נבדק ב-2012-04-12. "2001 Community Profiles. Statistics Canada". 2.statcan.ca. 2002-03-12. נבדק ב-2012-02-02.
עונת 2000 בגביע ליברטדורס

עונת 2000 בגביע ליברטדורס הייתה העונה ה-41 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-15 בפברואר 2000 ותחרות הסתיימה ב-21 ביוני 2000. בתחרות השתתפו 34 קבוצות מ-10 מדינות חברי הארגון ומקסיקו. התחרות הסתיימה בניצחון של בוקה ג'וניורס בפעם השלישית בתולדות המועדון. לאחר השלב המוקדם בו העפילו לשלב הבתים נציגי מקסיקו (נציגי ונצואלה הפסידו) בשלב הבתים של התחרות השתתפו 32 קבוצות: ברזיל - 5 ארגנטינה - 4 אורוגוואי, פרו, אקוודור, בוליביה, צ'ילה, פרגוואי, קולומביה - 3 מקסיקו - 2 בשלב הראשון הקבוצות חולקו ל-8 בתים, שתי קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. במידה ומספר קבוצות בבית זכו באותו מספר נקודות הקבוצות ביצעו סדרת בעיטות עונשין. בכל השלבים נערכו משחק בית ומשחק חוץ. על הניצחון הוענקו שתי נקודות. לאחר בעיטות עונשין מדיה וקבצים בנושא עונת 2000 בגביע ליברטדורס בוויקישיתוף פרטים על התחרות
וילאר-סור-דורון

וילאר-סור-דורון (בצרפתית: Villard-sur-Doron) היא קומונה (המקבילה למועצה מקומית בישראל) הממוקמת במחוז סבויה בצרפת, בחבל אוברן-רון-אלפ. השם וילארד שנגזר מווילאר (Villare), הוא הרחבה של המילה הלטינית וילה (Villa) בתוספת הסיומת הם. ה-וילאר נועד להיות מקום בו יש לברא קרקעות, ליישב את תחום האדמה בה ולבסוף להקים בה כפר קטן. מקור המילה הוא באזורים כפריים בימי הביניים. דורון הוא שם של קבוצת נחלים במחוז סבויה. לפיכך, פירוש השם הוא האזור שצריך לברא על גדת הדורון. וילארד מוכרת כקהילה החל משנת 1171. בימי הביניים, אזור בופרטן (Beaufortain), כמו כל האזורים בסבויה, התאפיין בנדידה עונתית (נובמבר עד מאי). סוחרים ותכשיטנים מוילארד נעו בדרכים כדי לספק תכשיטים לז'נבה, ז'ורה וערים שונות בצרפת. בתקופה זו חיו באזור יותר מעשרה סוחרים שהפכו אותו למרכז חייהם. הם הקימו בית הספר מקומי בשנת 1752, על מנת שיקבלו "מחילת חטאים" ומימונו בנדיבות את השיפוץ של מבני דת (כנסיות, קפלות). ב-1774 אחד הסוחר העשירים הגיע וקנה נחלה מן הכתר וזכה במעמד ברון ב-9 ביוני 1777. לב הכפר ממוקם מסביב לכנסייה מהמאה ה-17. בבניין העירייה ממוקם בבניין שנבנה לראשונה ב-1606 ושופץ. באזור ישנם כפרים קטנים עם חוות בקתות, מרעה הנמצאות על הר גבוה בו יש אתרי סקי. מפקדי אוכלוסין נערכו בעיירה מאז 1793 אז התגוררו בה 905 תושבים. לשיא גודלה היא הגיעה ב-1848 אז חיו בעיר 1228 תושבים ומאז המספר שלהם פחת בהדרגה ועמד במפקד האחרון ב-2013 על 679 תושבים. מדיה וקבצים בנושא וילאר-סור-דורון בוויקישיתוף אתר האינטרנט הרשמי של וילאר-סור-דורון (בצרפתית) ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
אימטרה

אימטרה (בפינית: Imatra) היא עיירה ורשות מקומית במזרח פינלנד. אימטרה נוסדה בשנת 1948 בשטחן של שלוש רשויות מקומיות יאסקי, רוקולאהטי ויוטסנו. פינלנד ויתרה על 11% משטחה לברית המועצות עם תום מלחמת החורף. יאסקי איבדה 85% משטחה והוחלט כי רשות מקומית חדשה, אימטרה, צריכה לקום על 15% משטחה הנותר של יאסקי ושטחים מן הרשויות רוקולאהטי ויוטסנו. מסיבה זו על סמלה של אימטרה שלושה ברקים המסמלים את שלוש הרשויות הקודמות אשר שלטו על השטח שניתן לה. אגם סימאה, נהר ווקסי וקו הגבול עם רוסיה הם שלושת המאפיינים הגאוגרפיים הבולטים באימטרה. בשנת 1971 ניתנה לאימטרה הרשאתה כרשות מקומית. מצידו השני של הגבול, כ-7 ק"מ ממרכז העיירה, נמצאת העיירה הרוסית סבטוגורסק. סנקט פטרבורג נמצאת כ-210 ק"מ מדרום-מזרח לעיירה ואילו הלסינקי, בירת פינלנד, נמצאת במרחק 230 ק"מ. העיירה הפינית הקרובה ביותר, לאפנראנטה, נמצאת במרחק 37 ק"מ מאימטרה. מבחינה מינהלית אימטרה שייכת לפרובינציה של דרום פינלנד ולאזור דרום קרליה. שוודיה לודוויקה, שוודיה גרמניה זלצגיטר, גרמניה סלובקיה זבולן, סלובקיה רוסיה טיחווין, רוסיה הונגריה סיגטוואר, הונגריה אסטוניה נרבה-יואסו, אסטוניה מדיה וקבצים בנושא אימטרה בוויקישיתוף אתר האינטרנט הרשמי של אימטרה (בפינית, באנגלית, בצרפתית, בגרמנית, באיטלקית, ברוסית, בספרדית, בשוודית ובאוקראינית) Imatra, באתר Wikivoyage Imatra, באתר gosaimaa.com אימטרה, ברשת החברתית פייסבוק אימטרה, ברשת החברתית אקס (טוויטר) אימטרה, ברשת החברתית אינסטגרם אימטרה, סרטונים בערוץ היוטיוב מפקד האוכלוסין הפיני 31 במרץ 2016 (בפינית) (הקישור אינו פעיל, 13 ביולי 2019) ערך זה הוא קצרמר בנושא פינלנד ובנושא יישובים באירופה. אתם מוזמנים לתרום לוויקיפדיה ולהרחיב אותו.
סלווטורה קווזימודו

סלווטורה קווזימודו (באיטלקית: Salvatore Quasimodo;‏ 20 באוגוסט 1901 – 14 ביוני 1968) היה משורר איטלקי, חתן פרס נובל לספרות לשנת 1959. קווזימודו נולד בעיר מודיקה אשר בנפת ראגוּזה, בשנת 1901. ב-1908 עקר עם משפחתו למסינה יום למחרת רעש האדמה הגדול, אשר ההרס שהשאיר אחריו הותיר בלבו של קווזימודו רושם עז. במסינה למד במכון הטכני-מסחרי בשנת 1919, ושם אף הכיר את ג'ורג'ו לה-פּירה, שעתיד היה להיות ראש עיריית פירנצה. משנפסקו הלימודים עקב בעיות כלכליות, עקר לרומא, שם החל בלימודי יוונית ולטינית, בשימת דגש על חקר היוצרים הקלאסיים אשר ישמשו לו מקור בלתי-נדלה של השראה. בשנת 1926 עבר לגור בפירנצה אצל אחותו הנשואה לאליו ויטוריני. הודות ליחסים אלה פגש קווזימודו את אאוג'ניו מונטאלה והשתלב בחוג האנשים של כתב העת לספרות "סולאריה". מ-1931 שימש במשך עשור כמפקח במשרד הנדסה אזרחית, תחילה ביישוב "אימפריה" אשר בחבל ליגוריה, ומאוחר יותר נפרשה פעילותו בתפקיד זה על פני שאר מחוז ליגוריה ואף במחוזות קלבריה, סרדיניה (סרדֶניה באיטלקית) ולומברדיה. ב-1934 הועבר מתוקף תפקידו למילאנו ושם השתקע. במילאנו יכול קווזימודו להשתלב בחוגים תרבותיים והקיף עצמו בציירים ובסופרים. שנתיים לאחר מכן נטש את משרתו בתחום ההנדסה האזרחית על מנת להקדיש עצמו לחלוטין לספרות ולשירה. בהמשך כתב בכתבי עת שונים וקיבל קתדרה ללימודי ספרות איטלקית בקונסרבטוריון על שם ג'וזפה ורדי במילאנו. שירתו של קווזימודו השיגה הכרה נרחבת ממקורות שונים, בהם ועדת פרס נובל, אשר העניקה לו את הפרס היוקרתי ב-1959. יצירותיו הראשונות (ימים ויבשות - 1930, אבוב שקוע - 1932, ריח אקליפטוס ושירים אחרים - 1933, אֶראטו ואפוליון - 1936, שירים - 1938) הן היצירות שהגדירו את סגנון השירה שכונה מאוחר יותר הרמטיציזם, סגנון הנוטה לחפש אחר טוהר המילה ו"דילול" הדמויות. החיפוש ה"הרמטי" של קווזימודו נמשך אל מעבר למילה בניסיון לפרש מחדש את כל שלימדו אותו הקלאסיקנים בנוגע לצחות ובהירות לירית. שירתו עשויה שילוב של נופים סיציליאניים אופייניים וחוש מידה בכל הנגיעות בטונים הטראגיים. בשנת 1940 תרגם קווזימודו את השירה היוונית. תרגומים אלה מעבירים היטב את הקווים השיריים העתיקים לשפה המודרנית. בכך הביא מחדש להכרת הציבור בן ימינו את הליריקה הקלאסית. לאחר תרגום ה"גאורגיות" (פואמה מאת ורגיליוס), פרסם קווזימודו את "ומיד נעשה ערב" (1942), אנתולוגיה של שירים הלקוחים מתוך אוספים קודמים בשילוב שירים חדשים בהם ה"הרמטיציזם" היה מפותח עד כדי שירה פרושה של התבוננות בטבע והרהור אנושי מדוקדק. התקופה שבין פרסום האוסף הראשון "ימים ויבשות" (1930) לבין פרסום השני "ומיד נעשה ערב" (1942) נחשבת לתקופה הפורה ביותר שלו. שנים ספורות לאחר מלחמת העולם השנייה התווספה לעבודתו כמשורר גם עבודה כמתרגם. קווזימודו תרגם יצירות מופת של יוצרים גדולים כגון קאטולוס, אייסכילוס, סופוקלס, אֵיריפידס, מולייר, שייקספיר, נרודה, מיצקייביץ', פאונד, אי. אי. קאמינגס, אובידיוס, הומרוס ורבים אחרים. אתר האינטרנט הרשמי של סלווטורה קווזימודו (באיטלקית) מדיה וקבצים בנושא סלווטורה קווזימודו בוויקישיתוף סלווטורה קווזימודו, ברשת החברתית פייסבוק סלווטורה קווזימודו, באתר פרס נובל (באנגלית) סלווטורה קווזימודו, באתר "Find a Grave" (באנגלית) סלווטורה קווזימודו, באתר אנציקלופדיה בריטניקה (באנגלית)
אשכולות (פירושונים)

האם התכוונתם ל... אשכולות – התנחלות בדרום הר חברון אשכולות - החברה לזכויות מבצעים של אמני ישראל אשכולות (כתב עת) – כתב עת לנוער מימי העלייה השנייה [1] אשכולות - פורום מרכזי סיור ותודעה ישראלית – איגוד מרכזי סיור ומדרשות ליהדות איש אשכולות – מושג המתאר אדם משכיל בעל ידע מעמיק ורחב היקף בתחומי מדע ורוח רבים ומגוונים אשכולות – סדרת מחקרים במדעי היהדות – פרויקט של מכון המחקר של המכללה האקדמית הרצוג. אשכולות (מרחב ידע מקוון) – מיזם למידה דיגיטלית חינמי המותאם למגזר החרדי. אשכול (פירושונים)
פיפ טורנס

פיליפ דין "פיפ" טורנס (באנגלית: Philip Dean "Pip" Torrens; נולד ב-2 ביוני 1960) הוא שחקן אנגלי. טורנס נולד בברומלי שבמחוז קנט, והתחנך בבית הספר בלוקסהאם שבאוקספורדשייר. הוא למד ספרות אנגלית בטריניטי קולג' שבקיימברידג'. בטלוויזיה הופיע טורנס בסרט "Consenting Adults", בשני פרקים של הסדרה "דוקטור הו" ("Human Nature" ו-"The Family of Blood"), "האימפריה של בריטאס", "מחלקה אלטרנטיבית", "הגלימה", "The Government Inspector" (בדמות ג'ון סקרלט), "The Last Detective", ובפרקים אחדים בסדרה "The Bill". ב-2008 השתתף טורנס בפרסומות בטלוויזיה הבריטית עבור חברת "First Direct" יחד עם מתיו קינג. ב-1992 שיחק בפרק בסדרה "המפקח מגרה" בכיכובו של מייקל גמבון. ב-2011 שיחק טורנס בשני פרקי ספיישל של הסדרה "לא ממש סיטקום" (Outnumbered). ב-2012 הופיע בפרק הראשון של העונה השמינית בסדרה "הנוכלים" בתפקיד היינץ צימרמן. עוד באותה שנה היה מנחה של השעשועון "The Devil's Dinner Party". ב-2013 שיחק בפרק בסדרה "Death in Paradise" בתפקיד מדריך במוזיאון. בקולנוע שיחק טורנס בתפקיד הקפטן על אה"מ בדפורד בסרט "מחר לנצח", בסרט "לסיים את כל המלחמות" משנת 2001, ובדיבוב בסרט "פגוש את היונים". ב-2013 הופיע טורנס בפרק "הרגע של וולדו" מתוך סדרת הדרמה "מראה שחורה". טורנס גילם את בינגו ליטל בסדרה "ג'יבס וווסטר". הוא השתתף בסדרה "Heartbeat", ובפרק בסדרה "מיס מארפל" על פי הספרים של אגאתה כריסטי. עוד שיחק בתפקיד קולונל ג'. ס. וילסון במיני-סדרה "The Heavy Water War". ב-2016 גילם את טומי לסלס (אנ') בסדרה הביוגרפית "הכתר". מדיה וקבצים בנושא פיפ טורנס בוויקישיתוף פיפ טורנס, במסד הנתונים הקולנועיים IMDb (באנגלית) פיפ טורנס, באתר "אידיבי", מאגר הידע העברי לקולנוע ישראלי ועולמי פיפ טורנס, באתר AllMovie (באנגלית) פיפ טורנס, באתר Rotten Tomatoes (באנגלית) פיפ טורנס, במסד הנתונים הקולנועיים KinoPoisk (ברוסית) Gavin Fuller Catherine Gee And Ben Lawrence,Ben Lawrence,Catherine Gee, ‏10 best modern-era Doctor Who episodes, The Telegraph, 19 September 2015 Andrew Collins (6 באוגוסט 2015). "The Saboteurs box set review - "how wartime adventure should be done"". theguardian.com. The Guardian. נבדק ב-18 בפברואר 2016. {{cite web}}: (עזרה) As dazzling and disparaging as the Queen herself': Jennie Bond fact-checks The Crown
עונת 2001 בגביע ליברטדורס

עונת 2001 בגביע ליברטדורס הייתה העונה ה-42 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-6 בפברואר 2001 ותחרות הסתיימה ב-28 ביוני 2001. בתחרות השתתפו 34 קבוצות מכל מדינות חברי הארגון ומקסיקו. התחרות הסתיימה בניצחון של בוקה ג'וניורס בפעם הרביעית בתולדות המועדון. לאחר השלב המוקדם בו העפילו לשלב הבתים נציגי מקסיקו וונצואלה בשלב הבתים של התחרות השתתפו 32 קבוצות: ארגנטינה - 5 ברזיל - 4 קולומביה, פרו, פרגוואי, צ'ילה, בוליביה, אקוודור, אורוגוואי - 3 מקסיקו, ונצואלה - 1 בשלב הראשון הקבוצות חולקו ל-8 בתים, שתי קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. בכל השלבים נערכו משחק בית ומשחק חוץ. על הניצחון הוענקו שלוש נקודות ועל תיקו ניקודה בודדת. במידה ומספר קבוצות בבית זכו באותו מספר נקודות ההכרעה הייתה עוברת ליתרון בהפרש שערים, יתרון בשערים שנכבשו, יתרון בשערים שנכבשו במשחקי חוץ, הגרלה. בשלבים לאחר הבתים הקבוצות ביצעו סדרת בעיטות עונשין לאחר 180 דקות של משחק במקום הגרלה. לאחר בעיטות עונשין מדיה וקבצים בנושא עונת 2001 בגביע ליברטדורס בוויקישיתוף פרטים על התחרות